خواجہ نجم الدین احمد مشتاق کے تین بیٹے تھے ، جن کے نام خواجہ بہاو الدین محمود خواجہ نظام الدین علی اور خواجہ رکن الدین حسین تھے ، حضرت خواجہ نجم الدین احمد مشتاق نے ان تینوں میں سے کسی کو اپنا جانشین نہیں بنایا ، خواجہ محمود بڑے بیٹے تھے اور سمجھتے تھے کہ یہ حق انکا ہے اور خواجہ نظام الدین علی اپنی اعلٰی علمی حیثیت کی وجہ سے سمجھتے تھے کہ ان کو یہ رتبہ ملنا چا ہئے ، جبکہ خواجہ رکن الدین سب سے چھوٹے اور خاموش طبیعت کے مالک تھے اور مریدین کی خاطر مدارات میں لگے رہتے تھے ، خواجہ نجم الدین احمد مشتاق کے انتقال کے بعد آخر کار خواجہ رکن الدین حسین کو اتفاق رائے سے جانشین مقرر کیا گیا ، حضرت خواجہ نجم الدین احمد مشتاق اپنے والد خواجہ قطب الدین مودود چشتی کے مرید تھے ، اپنے وقت کے بڑے مشائخ میں سے تھے ، آپ کو علوم ظاہری اور باطنی پر پوری مہارت اور عبور حاصل تھی ، ایک رات خواب میں حضرت محمد صلی اللہ علیہ و آلہ و سلم نے آپ سے فرمایا کہ اے احمد اگر تو ہمارا مشتاق ہے تو ہم بھی تمھارے مشتاق ہیں یہ بشارت پاتے ہی صبح آپ چپکے سے زیارت حریمین شریفین کے لیے روانہ ہو گئے ، آپ نے اس حالت میں سفر کیا کہ کسی نے آپ کو نہیں پہچانا ارکان حج ادا کرنے کے بعد آپ فوراً مدینہ منورہ پہنچے اور چھ ماہ تک وہاں مقیم رہے ، آپ کے طویل قیام کی وجہ سے روضہ اقدس کے مجاور تنگ آ گئے اور آپ کو تکلیف دینے کے درپے ہو گئے ، ایک دن روضہ اطہر سے یہ آواز آئی اور یہ سب نے سنی
Entity: مشتاق — Type: /person